da da da da da da da da da da en da da fi da da nb nb da da et da da da da da da nb nb da da nb da da nb nb da da da da da da da nb nb da da da da da da da nb nb da da da da da da nb nb da da da da da da da nb nb da da da da da da da da da nb nb da da nb da da da da nb nb da da da da da da da da da da nb nb da da da da da da da da da da da da nb nb da da da da da da nb nb da da de da da da da da da da da da nb nb da da da da da da nb nb da da da da da da da da nb nb da da da da da da da da nb nb da da en da da da da da nb nb da da nb da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da en da et nb da da da da da nb da da da de da da da en nb da de cs cs cs de de de cs da da da cs da de da da cs da da de en da da da en da da da da cs da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: august 2019
fredag den 30. august 2019
I juni besluttede jeg mig for at lave en liste. For mit hoved var ved at svømme over med tanker om, hvad jeg skulle bruge min tid til, når jeg ikke længere var studerende.
Der er stadig lidt vej endnu... men lys for enden af tunnellen, som man siger. Jeg skal til mundtligt forsvar i september.
Og derefter så... ja, hvad skal jeg dog bruge al den tid til?!! Her er lidt af ting, som jeg godt kunne tænke mig og så de praktiske ting:
nyde dagene uden dårlig samvittighed
Jeg kender mig selv godt nok til, at ikke alle tingene er opfyldt inden jul. Men jeg skal give det mit bedste forsøg (undtagen det med at tabe mig. Det kommer ikke til at ske, for jeg giver det ikke forsøget).
Indsendt af Birgitte B kl. 14.38 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Studie
onsdag den 28. august 2019
Jeg ville gerne skrive "ugen der gak". Kan I huske det satire program, som hed det?
I hvert fald var sidste uge som en lille smule "gakket" uge. Anyways, det er allerede onsdag og sidste uge er langt væk. Og her kommer glimt fra den.
Min veninde gav mig før sommerferien en hjemmeplantet "et eller andet". Nu har den dælme fået blomster.
Jeg fik afleveret mit afgangsprojekt. Efterfølgende var det med meget blandede følelser. Og om lidt begynder forberedelsen til mundtligt forsvar...
Min søde kollega havde købt chokolade til mig, for at fejre afleveringen. #godkollegakarma
Vi har grillet i ugens løb og også været i Tivoli. Jeg har slappet af og læst bøger. Så selv om det var en hektisk uge med stor slutspurt på opgaven, så endte den helt fint og afslappet.
Indsendt af Birgitte B kl. 17.07 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sommer, Studie
mandag den 26. august 2019
Bog nr. 21 - Pigen fra Brooklyn
Sidste år læste jeg denne bog af Musso. Og jeg har længe gerne ville læse noget andet fra samme forfatter.
Så Pigen fra Brooklyn blev lånt og læst. Altså, det var ikke helt som forventet. Oversættelsen var altså ikke fantastisk. Handlingen var so so... Spændende, men også lidt flad til tider. Der er mange karakterer, som ikke bliver foldet helt ud. Og slutningen er lidt for kort (uafsluttet vil jeg sige). Alt i alt en ok bog. Men ikke mere end det...
Indsendt af Birgitte B kl. 16.52 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
fredag den 23. august 2019
Det var ovre hos Malin fra Årgang73, at jeg faldt over en kommentar. Det var noget med de forskellige stress typer. Så jeg fandt artiklen og fik læst.
Og hold nu op, hvor var det 'nemt' at spotte, hvilken type jeg er - og for den sags skyld også flere mennesker i min omgangskreds.
Altså, jeg har de klassiske Ugle-træk. Og man kan sige - alene at jeg er bevidst om det, er jo et skridt på vejen til at håndtere stress...
Indsendt af Birgitte B kl. 15.40 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sommer
torsdag den 22. august 2019
En sær lettelse har indfundet sig. Jeg afleverede mit afgangsprojekt i går efter en heftig slutspurt i næsten én uge.
Jeg er dog tilbage på computeren i næste uge, for der skal forberedes et mundtligt forsvar.
Jeg har besluttet mig for ikke at gå i gang før næste uge. Der ligger en bunke med praktiske opgaver, som skal ordnes. Dem tager jeg bid for bid.
Det er et underligt limbo at være i...
Indsendt af Birgitte B kl. 18.50 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Studie
tirsdag den 20. august 2019
I sidste uge skete der nærmest ikke noget. Jeg har arbejdet seriøst meget på mit afgangsprojekt, som skal afleveres i morgen. Flere aftener og nogle fridage har været i brug.
De aftener, som ikke blev brugt til lektier, brugte jeg på at læse skønlitteratur. Jeg kan mærke, at det trækker voldsomt i mig, nu vi er tæt på deadline for aflevering.
Jeg glæder mig til nogle lidt mere "normale" uger, hvor det forhåbentlig sker noget mere spændende end opgaveskrivning.
Indsendt af Birgitte B kl. 15.11 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sommer, Studier, Weekend
mandag den 19. august 2019
Bog nr. 20 - Og så var hun væk
Denne bog har en lidt grotesk handling. Jeg skal skynde mig at sige, at det er en god bog. I genren domestic noir. Ligesom Kvinden i toget og alle de andre i den liga. Den er bare lidt mere dyster...
Altså, jeg nød den og selv om jeg gættede mange ting undervejs, var der alligevel de der tvist, som gjorde den uforudsigelig.
Jeg læste den da også ret hurtigt. Ikke mere end tre dage før jeg havde læst den færdig.
Jeg kan anbefale denne - og jeg tror, jeg skal læse et par bøger mere fra denne forfatter.
Indsendt af Birgitte B kl. 16.07 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
lørdag den 17. august 2019
Så er ferien fra Lokalavisen også slut. Jeg har i denne uge skrevet et indlæg om sommerferien. Det er online her - og kommer også nedenfor:
Det var den sommer... eller? Sommeren er jo som sådan ikke ovre. Det kan dog godt føles på den måde, når stort set alle mine kollegaer er tilbage fra ferie og vejene er begyndt at fylde op igen. Børnene starter skole igen og hverdagen kører (nogenlunde) på skinner. Jeg synes, det har været en fin sommer på Vestegnen. Vejret har vel været typisk dansk sommervejr. Sol og varme, men også regn og gråvejr til tider. Jeg tænker ikke, at jeg skal klage over noget. Der var mange gode timer alt i alt.
Jeg fik prøvet den nye træk-færge over Tueholmsøen i Vallensbæk (inden den blev lukket igen pga. manglende vandstand). På den måde fik jeg genset to af de glemte kæmper på én dag. Jeg fik cyklet lidt rundt på Vestegnen denne sommer og gået en masse gode ture i lokalområdet. Jeg har været i den grønne skov mere end normalt og jeg har besøgt mindst tre forskellige lokale restauranter.
Jeg har været på stranden og jeg har badet et par gange - dog ikke helt så meget, som jeg havde tænkt mig. Det er ikke badevandets temperatur, som har afskrækket mig. Det har været dejlig svalt, når varmen har toppet. Jeg har dog også haft en hel masse aftaler og alt muligt andet, som er kommet lidt i vejen for badningen.
En anden ting som jeg heller ikke fik gjort meget i denne sommer er at grille. Jeg elsker grill-mad, men det er en smule omstændigt at grille, når man bor i lejlighed. Desuden har det skiftende vejr betydet, at regnvejr ikke var grill-vejr. Og den næste dag har appetitten måske været meget lille pga. smeltende varme. En helt anden ting er, at jeg er begyndt at løbe igen hen over denne sommer. De læsere, som har læst med siden jeg begyndte at skrive her i avisen, kan måske godt huske, at jeg engang løb som en del af min motion. Det var i starten af mine indlæg - for efterhånden en del år siden. Jeg mistede lysten og pusten for nogle år siden, men nu har jeg genoptaget løbet. Derfor er jeg også pinligt bevidst om, at det rent faktisk både har regnet og været ekstremt varmt i denne sommer. For jeg har løbet både i bagende sol, i blæst og i regn.
Det var et lille resumé af min sommer(ferie) - jeg håber, at I alle har haft en dejlig sommer. Jeg glæder mig til at være tilbage her i avisen og se, hvad efteråret bringer af gode ting på Vestegnen.
Indsendt af Birgitte B kl. 14.36 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
torsdag den 15. august 2019
Bog nr. 19 - Te Butterfly Room
Over 600 sider er denne bog. Den 7. august blev den lånt, men jeg gik først for alvor i gang her i den forgange weekend - og blev færdig med den i går.
Alle der elsker Lucinda Riley's bøger bør læse den. Den er på mange måde lig de andre bøger i hendes forfatterskab. Og alligevel var der noget anderledes ved denne.
Altså, det er en god bog og handlingen er på ingen måde langtrukken, trods de mange sider. En historie om en familie, om hemmeligheder og kærlighed, som sejrer til slut. Den springer mellem nutid og datid, men på en lidt anden måde end det traditionelle. Jeg giver den mine varmeste anbefalinger.
Den kommer først på dansk til næste år - men er nu slet ikke svær at læse på engelsk.
Indsendt af Birgitte B kl. 15.32 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed, Sommer
tirsdag den 13. august 2019
Sidste uge i det virkelige liv
Jeg kører lidt videre med uge-revyen. Sidste uge var en uge, hvor jeg både holdt fri, holdt skrivefri og fik tid til lidt "ud af huset" oplevelser.
I mandags holdt jeg fridag og tog mine drenge i Zoo. Vi var i zoo sidste år som en del af ferien (faktisk var vi også afsted forrige år. Det havde jeg helt glemt).
I år havde vi ikke madpakke med, men købte frokost derinde. Grundet til det var, at Zoo har fået en del street-food boder, så udvalget var ret stort - og prisen sådan ok.
De nye pandaer var sjove at se, men egentlig er jeg stadig imponeret over alle de mange anlæg, hvor man er rigtig tæt på dyrene. Især elefanterne har jeg en svaghed for.
Hjemmedage er også hjemme-frokost. Min opfindsomhed er ikke stor, så rugbrød med pålæg er fast rutine.
Lørdag skinnede solen og familien tog til København. Vi spiste frokost på Boltens Food Court, som jeg virkelig gerne vil anbefale. To gange har jeg spist der og maden har været super lækker.
Vi sluttede eftermiddagen af i Botanisk Have, hvor de første brombær er klar... Hvis man altså lige hopper lidt udenfor stierne.
Indsendt af Birgitte B kl. 15.24 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Hverdag, Livet i almindelighed, Sommer, Weekend
søndag den 11. august 2019
Juli som gik med ferie
3 ugers ferie holdt jeg i juli. I streg. Så måneden er egentlig gået ret hurtigt. Den har i hvert fald været fyldt med mange gode oplevelser.
Bagfra ser mine sommerferie nogenlunde så ud:
To dage i Malmø - traditionen tro. I år havde jeg kun 2½ uges ferie med børnene (faktisk mindre, eftersom den store var på Roskilde Festival i min ferie). Så Malmø blev i de allersidste hverdage af ferien og det var ret rart. Vi bliver aldrig sådan helt trætte af Malmø.
Jeg har ikke spist mange jordbær denne sommer. Måske fordi jeg ikke har været i sommerhus med pluk-selv rundt om hjørnet. Jeg synes nemlig ikke jordbær fra supermarkedet er så fantastiske. Jeg er mest til selv-pluk. Men disse var fine. En god dessert efter en middag hos mine forældre.
Så var der en uges ferie i sol og varme - plus lidt gråvejr, regn om natten og et par torden/lyn aftener. Korfu var ikke så tørt, som f.eks. Kreta. Ufattelig grønt og virkelig dejligt.
Vi har nogle dage hjemme i ferien sådan hist og pist, som vi brugte ude i lokalområdet - når det ikke var dage med heldagsregn.
Jeg er glad for vores lokalområder - og vi bruger dem også flittigt, når muligheden er der.
Berlin var første feriestop - og faldt på de første dage i juli måned. Det var en fin tur og efterfølgende tror jeg, at min næste tur til Berlin skal være med andre voksne.
Så alt i alt en dejlig juli - og vejret har været ganske fint efter min smag. August er allerede en travlt måned, men jeg prøver at holde næsen oven vande...
Indsendt af Birgitte B kl. 12.52 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Ferie, Livet i almindelighed, Sommer
fredag den 9. august 2019
Bog nr. 18 - Aldrig uden dig
Her på falderebet for aflevering af mit afgangsprojekt på diplomuddannelsen, så har jeg også læst en bog. Det har været nødvendigt for at slappe af og lade tankerne kredse om andet, end det ***** afgangsprojekt.
Denne bog er lidt lang tid om at komme i gang. Det til trods for, at den faktisk kun er på 300 sider. Jeg troede, den ville 'tage fart' lidt længere inde i bogen, men det gjorde den på ingen måde. Måske havde jeg lidt for mange forventninger, som følge af de mange anbefalinger på bagsiden.
Helt ærligt - den var ikke så imponerende. Jeg var faktisk ret skuffet. Det er en debut, men på ingen måde én, hvor jeg blev blæst bagover.
Indsendt af Birgitte B kl. 15.15 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed, Sommer
onsdag den 7. august 2019
Ugen der gik, vol. 2
Ja, egentlig var sidste uge ret godt dokumenteret her på bloggen.
Jeg vil dog lige fortælle, at jeg har fået strammet lidt op på motion-fronten i den sidste uge.
Således gik ugen med:
onsdag løb jeg 3 km.
torsdag løb jeg 4 km.
fredag cyklede jeg 14 km.
lørdag gik jeg 12 km.
søndag løb jeg 3 km.
Jeg er ret stolt over mig selv. Jeg havde glemt, for fedt det kan være at cykle (lidt) langt, når vejret bare er skønt.
Indsendt af Birgitte B kl. 16.59 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sommer
tirsdag den 6. august 2019
Altså, mad-blogger bliver jeg nok aldrig. Og jeg er heller ikke god til at arrangere min mad, så det ser pænt ud på Instagram (det er f.eks. sådan nogle som min kollegas datter, der kan det).
Så mad skal bare se pænt ud, når det bliver serveret - og så kan jeg tage et nogenlunde billede. Som I ved, så er min familie ikke vilde med, at jeg gør det. Så her er feriens favoritter (altså dem, jeg fik lov til at tage foto af).
Og I ser nok et velkendt tema! For jeg elsker skaldyr (og pasta). Jeg vælger det stort set altid. Jeg er dog begyndt, at synes godt om salat til aftensmad(!) Dog helst med laks, rejer eller tun... Så heldige mig i denne sommerferie - det blev endnu en omgang dejlig ferie-mad.
Indsendt af Birgitte B kl. 17.18 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Livet i almindelighed, Mad, Sommer
mandag den 5. august 2019
Hvad der virkelig irriterer mig!
Måske jeg er gammel(dags). Måske jeg er snerpet.
Jeg bruger meget krudt på at opdrage mine børn. Især gode manerer har min opmærksomhed. Sådan noget som at sidde ordentligt ved bordet, ingen mobil, holde ordentligt på bestikket og ikke smaske ved bordet.
I de sidste mange måned har jeg især været efter dem begge for at gabe med åben mund. Altså, jeg vil have, at de holder en hånd (eller arm) foran munden, så den ikke står åben.
Jeg er nu begyndt at lægge mærke til, hvor mange der gaber med åben mund ude i virkeligheden. Det er ikke så lidt, skal jeg hilse og sige. Og (efter min mening) virkelig grimt. At jeg hos nogle næsten kan tælle alle deres plomber. At jeg kan se ind i munden på unge mænd og kvinder. Men det gælder egentlig også dem på min egen alder.
Jeg synes, det er så u-charmerende. Virkelig. Til tider lidt klamt (hvis man er virkelig tæt på). Måske er jeg bare blevet for gammel...
Indsendt af Birgitte B kl. 15.19 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Hausfrau, Livet i almindelighed
søndag den 4. august 2019
Altså det er godt nok gråvejr lige nu. Ikke at det gør så meget for mig. I går var fuld af sol og varme. Så denne weekend har været en god timing. I går gik manden og jeg en rigtig lang tur. I dag skal jeg primært sidde og skrive på min opgave.
Vestegnen er så fin for tiden. Den blå himmel og sol gør det godt. Vandet er dejligt og der er fyldt med vilde blomster mange steder.
Vi indledte trave-turen på en lille strand-café, som virkelig er et besøg værd.
Og sådan en dag som i går, kan jeg leve højt på længe. Jeg fik mange "favoritter" krydset af: god kaffe, motion, sol, udeliv, snak og afslapning.
Håber I får en dejlig søndag derude...
Indsendt af Birgitte B kl. 10.52 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Manden, Sommer, Vestegnen, Weekend
fredag den 2. august 2019
Det bliver så skønt. Også selv om jeg skal sidde og arbejde på min opgave.
Sidste weekend var manden og jeg i Tivoli og vi fik klippet vores profil. Et super godt alternativ til de andre ting i Tivoli. Lidt sådan "old-school".
Min næse blev vist lidt for spids, men eller ligner det rigtig fint.
I morgen skal vi nok også ud i solskinnet. Jeg har ikke fundet ud af hvor, men gerne et sted med lidt natur. Eller måske stranden hvis det bliver varmt.
Under alle omstændigheder så er det skønt, at det endelig blev fredag og weekend. Det har været længe ventet denne uge. Hav en dejlig eftermiddag og aften derude.
Indsendt af Birgitte B kl. 15.08 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Manden, Sommer, Weekend
torsdag den 1. august 2019
Bog nr. 17 - Det glemte barn
En krimi til lige at runde de lange sommeraftener af på. Det er ikke helt dårligt.
Jeg har læst forfatterens to andre bøger (her og her). Denne er helt i tråd med hans andre bøger. Både måden at bygge bogens handling op på og skriftsproget. Det hele fungerer, men alligevel ikke helt noget, som jeg falder på halen over...
Jeg er en meget kritisk krimi-læser. Selv om der er et par overraskelser undervejs i handlingen, så er den ikke så god som f.eks. forfatterens første bog. En rigtig fin "sommer-ferie" krimi. Den kræver ikke så meget koncentration andet end at holde styr på de mange franske termer. Jeg kan godt anbefale den til ferie-bog - specielt pga. de små kapitler.
Indsendt af Birgitte B kl. 18.10 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed, Sommer
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Alt det jeg skal!
Ugen der gik (gak)
Bog nr. 21 - Pigen fra Brooklyn
Hilsen fra en ugle!
Bog nr. 20 - Og så var hun væk
Bog nr. 19 - Te Butterfly Room
Sidste uge i det virkelige liv
Juli som gik med ferie
Bog nr. 18 - Aldrig uden dig
Ugen der gik, vol. 2
Hvad der virkelig irriterer mig!
Bog nr. 17 - Det glemte barn
Fantastisk A/S tema. Temadesign af Jason Morrow. Leveret af Blogger.